
RCTE  ÜNICH 


Dos  terrats  que  'ls  separa  una  paret  de  cinch  pams  de  alsada, 
que  divideix  1'  escena.  Si  es  possible,  que  en  lo  terrat  de  la 
dreta  del  actor  s'  hi  veigi  un  taller  de  fotógraío. 

En  lo  terrat  de  la  esquerra,  testos  ab  clavellinas.  Al  fondo  de 
aquest  terrat,  la  porta  de  la  escala. 

Los  detalls  se  deixan  à  la  mà  del  Director  de  escena. 


ESCENA  I 


COLOMA  cusint  unas  calsas  de  home,  en  lo  terrat  de 
l'  esquerra,  assentada  en  una  cadira  baixa,  prop  de 
la  pa?  ei  que  parteix  la  escena. 

Coloma  Vintitrés  anys!  Ja  comenso 
à  portarne  molts  demunt! 
Dono  un  punt  y  un  altre  punt 
y  à  cada  punt  més  hi  penso. 
Fins  als  setse,  van  passant 
los  anys  poquet  à  poquet; 
pero  arribant  als  disset, 
Deu  meu  com  passan  volant! 
Y  lo  que  à  mí  més  m'  altera 
no  es  tenirne  vintitrés, 
que  lo  que  m'  altera  més, 
es  lo  sé  encara  soltera. 
Vintitrés!  Sembla  mentida 

no  trobarme  enmaridada! 
Es  una  pena  pesada, 
es  lo  purgatori  en  vida! 
Y  si  veig  que  's  torna  etern 
lo  no  arribà  à  ne  '1  casori, 
aviat  aquest  purgatori 
se  'm  convertirà  en  infern. 
En  mí  es  prou  justa  la  queixa; 
los  ulls  bonichs,  cabells  fins... 
Com  que  aquí  no  hi  ha  vehins, 
nV  haig  de  alabà  jo  mateixa. 
No  sé  compendre  '1  motiu 
perquè  cap  jove  'm  proposa 
si  vull  sé  la  seva  esposa!... 
Qui  sab;  potsé  ara  no  's  diu! 
Veig  que  tot  lo  del  mon  roda 
y  muda  continuament... 
jAy,  Deu  meu,  si  '1  casament 
hagués  passat  ja  de  moda! 


CANT 

Ay  la  vida  de  nova  que  es  trista, 

tararí,  tararí.  tararà, 

ay  la  vida  de  nova  que  es  trista, 

quan  la  nova  ha  cumplert  los  vint  anys. 


Se  li  casa  una  amiga  y  un'  altra, 
tararà,  tararà,  tararí, 
se  li  casa  una  amiga  y  un'  altra, 
y  cada  una  li  arrenca  un  suspir. 


Las  campanas  escolta  quan  tocan, 
tararí,  tararí,  tararà, 
las  campanas  escolta  quan  tocan, 
y  may  tocan  à.  anarse  à  casà. 


Per  mes  que  '1  ditxo  diga: 
si  viure  vols  en  pau, 
no  't  casis  en  divendres, 
ni  't  casis  en  dimars, 
quan  puguis,  càsat  noya, 
dels  ditxos.  ^quí  'n  fa  cas? 
que  menos  pau  que  viure 
tant  sols  per  vestí  Sants. 


RECITAT 

JVr  ha  sortit  una  cansó 

que  'm  sembla  que  pot  anà; 

si  algú  r  hagués  escoltada 

pot  sé  que  'm  sabria  mal. 

De  teuladas  en  amunt, 

<jquí  es  que  la  pot  escoltà? 

Vaja  que  té  grans  ventatjas 

vení  à  travallà  al  terrat; 

s7  entén,  en  temps  de  caló, 

quan  lo  sol  diu:  «  Adeu  siau».  . 

En  primé  lloch,  corre  un  aire 

que  enamora...  Be  es  vritat        (Ab  pesar.) 

que  estarse  una  enamorantse 

del  aire,  sols  pot  anà 

à  falta  de  un  altre  amor 

molt  menos  passa  volant.. 

En  segon  lloch,  una  canta 

y  no  destorba  al  vehinat. 

Y  per  últim,  una  diu 

tot  quant  li  passa  pel  cap, 

y  com  que  ningú  la  sent, 

no  la  contradeixen  may. 

Quan  me  van  posà  Coloma, 

ja  deurian  calculà 

que  ab  lo  temps,  m'  agradaria 

està  prop  dels  colomars. 

No  sé  ahont  era  '1  paradís, 

pero  hi  posaria  '1  cap, 

si  s'  hi  estava  bé,  com  diuhen, 

que  seria  en  un  terrat. 


ESCENA  II 

COLOMA  y  VENTURA.  Aquest  surt  en  lo  terrat  de 
la  dreta  cullint  de  terra  alguna  prempseta  de  posa 
foto  gra fías  al  sol. 

Vent.     A  plegà  aixó,  que  ja  vé 
lo  cel  vestintse  de  dol; 
declarantse  en  huelga  '1  sol, 


los  fotógrafos  també. 

(Sy  acosta  d  la  paret  divisòria  y  s' adona  de 

Coloma  que  esta  cusint.) 

(Ella  aquí!  Ja  tindrém  gresca. 

{Deixa  la  prempseta.) 
Per  entrà  en  conversació, 
déixam  arrencà  un  botó.) 

(Se  V  arrenca  de  la  brusa.) 
Vehina:  qué  pren  la  fresca? 

(Recolsantse  d  la  paret.) 

Coloma  Vostè  aquí? 

Vent.  (Avuy  faig  conquista.) 

ColOxMa  La  fresca!  Vinch  à  cercaria. 
Vent.     Si  no  fos  incomodaria...  (Treyentselabrusa.) 
Coloma  Qué  fa,  senyó  retratista!  (Sorpresa.) 
Vent.     No  s*  espanti;  'm  paro  aquí. 

Un  botó  se      ha  arrencat 

y  per  no  anà  espitregat, 

me  '1  tindria  de  cusi. 

Aixís,  si  no  li  sab  mal 

y  'm  vol  deixà  agulla  y  fil. 
Coloma  Per  ço  ray,  quedi  tranquil; 

agulla,  fil  y  didal.  (Aixecantse.) 

Ja  veurà;  serà  milió 

(En  adona  de  demanar li  la  brusa.) 

que  jo  mateixa  li  cusi. 
Vent.     Ah,  no!  vostè  vol  que  abusi... 
Coloma  Si  en  un  res... 
Vent.  Li  dich  que  nó. 

Vostè  no  m'  ha  vist  cusi 

y  cuso  ab  molta  llestesa... 

No  pas  com  una  sastresa 

com  vostè. 

Coloma  Pot  sé  que  sí.    (Busca?it  per  la  ca- 

Vent.  Ja  ho  veurà.  dira.) 
Coloma  Y  no  tinch  fil  negre. 

Vent.     Dónguimel  blanch;  tan  li  fa. 
Coloma  Ab  fil  blanch,  qué  semblarà! 
Vent.     Lo  blanch,  sempre  es  mes  alegre. 
Coloma  Be  es  prou  alegre  vostè 

y  no  es  pas... 
Vent.  Que  no  so  blanch; 

so  moreno,  parlem  franch. 

A  qué  amagà  '1  que  's  veu  bé? 
Coloma  Per  çó  no  vull  dí... 
Vent.  Per  mí 

cap  secret  li  fassi  nosa; 

si  vol  dirme  alguna  cosa, 

digui  com  la  vulgui  dí. 
Coloma  Res,  que  m'  arribaré  al  pis 

à  buscarli... 
Vent.  No  ho  atmeto, 

no,  senyora;  no  permeto 

que  per  mí  's  molesti  aixís. 
Coloma  Si  à  mí  'm  fa  falta  també. 
Vent.    Aquest  ja  es  un  altre  cas; 

per  mí,  no  dongui  ni  un  pas. 

Ara,  si  ho  fa  per  vostè... 

Si  vol  que  baixi? 
Coloma  Ahont? 
Vent.  Al  pis. 

Coloma  Com? 

Vent.  Per  ferli  companyia. 

Coloma  Si  no  tinch  pó. 
Vent.  No  ho  sabia. 

Coloma  No,  senyó.  Ab  lo  seu  permís. 

(En  ademdde  andrsen.) 
Vent.    Vostè  es  molt  duenya.  Jesús,      (Coloma  's 

quin  cosset  tan  ben  cossat!  deté.) 

Tenint  tal  cos  al  costat, 

quin  cos  es  que  no  's  descús? 
Coloma  Vostè  sempre  està  de  broma. 
Vent.    Serio,  y  à  fé  de  Ventura, 

senyoreta...  Àngela?...  Pura?... 
Coloma  Nó:  res  d'  aixó;  'm  dich  Coloma. 
Vent.    Coloma?  Qui  hagués  un  vol 

de  tals  colomas,  li  dich 

que  colomista  mes  rich 

no  hi  fora  sota  del  sol. 
Coloma  Quina  feyna  que  tindria! 

Ja  torno.  (Andntsen.) 
Vent.  Sí,  torni  aviat, 

que  anàntsen,  se  m'  ha  apagat 

lo  sol  al  bell  mitj  del  dia. 


ESCENA  III 

VENTURA 

Vent.    Ventura,  ja  avansas  massa, 
y  anant  endevant,  perillas... 
En  veyent  unas  íaldillas, 

no  hi  ha  més;  no  sé  '1  qué  'm  passa. 
Com,  que  penso  deixà  escrit 
que  arribant  ma  darrera  hora, 
me  posin  ben  à  la  vora 
una  noya;  y  si  del  llit, 
per  bona  ó  per  mala  sort, 
no  faig  un  salt  al  moment, 
ja  poden  dí  encontinent: 
enterreulo,  que  es  ben  mort. 


CANT 

Las  blancas  perquè  son  blancas, 
las  rosas,  perquè  aixís  son, 
m'  agradan  todas  las  noyas, 
m'  agradan  molt. 

Blancas  y  rosas 

y  morenetas, 

veniu  noyetas, 

per  Deu  veniu. 

Tinch  un  cor  tendre 

que  us  troba  en  falta; 

s'  encén  y  salta 

dintre  '1  meu  pit. 


Las  altas,  perquè  son  altas, 
las  baixas,  perquè  aixís  son, 
m'  agradan  de  totas  midas, 
m'  agradan  molt. 

Altas  y  baixas 

y  mitjanetas, 

veniu  noyetas, 

per  Deu  veniu. 

Tinch  un  cor  tendre 
(Coloma,  surt  ab  lo  fil  y  una  regadora,  que  deixa  en 
terra.  Ell  no  la  veu.) 

que  us  troba  en  falta, 

s'  encén  y  salta 

dintre  del  pit. 


ESCENA  IV 


Dit,  COLOMA 

Coloma  Es  di  que  totas  li  agradan? 
Vent.     Unas  menos,  altres  més; 

y  vostè  es  de  las  segonas. 

Coloma  Ja      ho  creya  aixis  mateix. 

No  vol  T  agulla?  (Enfilantla.) 
Vent.     (Anant  d  saltar  la  paret.)    Ja  salto. 
Coloma  No  ho  fassi;  aixó  no;  per  Deu! 

Massa  V  amo  de  la  casa 

diu  que  so  jo  y  ningú  mes    (Ventura  's  deté 

la  causa  de  las  goteras       demuvt  la  paret.) 

que  's  fan  pel  terrat. 
Vent.  Comprench 

que  si  jo  anés  molt  feixuch... 

pero?  veurà,  vaig  lleugé 

com  una  palla.  (Anant  d  saltar.) 

Coloma  Si  salta.       (Fent  com  qui  se 

'fi  va.) 

me  'n  vaig  per  no  pujà  mes. 
Vent.    Alto  la  ronda!  Que  'm  quedo 

à  caball  de  la  paret.   (Asenta?itse  en  la  paret.) 

La  agulla?  Ay!  (Al  tocarli  la  ma.) 

Coloma  Qué  s'  ha  punxat? 

Vent.    No  pas  ab  la  agulla. 
Coloma  Ab  qué? 

Vent.    Ab  lo  dit. 

Coloma  Vol  di  que  punxa? 

Vent.    Si  punxa?  De  un  modo  cruel. 
Coloma  Y  no  duch  las  unglas  llargas. 
Vent.    Vol  di  que  no?  A  veure. 
Coloma  (Donantli  la  md.)  Veu? 

No  ho  té  vist?    (Veyent  que  no  deixa  la  md.) 
Vent.  No  pas  prou  clà. 

Coloma  Qué  es  curt  de  vista? 
Vent.  Un  xiquet. 

Coloma  Y  es  ben  llarch  de  mans. 

(Passa  un  estel  per  la  escena  y  la  cúa  's  co- 

loca  entre  'Is  dos,  de  modo,  que  Coloma  s'  as- 

susta  y  deixa  la  md  de  Ventura.) 
Vent.  .  Vol  di? 

Ey,  tú!  T  esquinso  V  estel     {Agafa  la  cúa.) 

si  'm  torna  à  vení  à  fé  nosa. 
Veu  de  noy  Próbiho,  que  li  tiro  un  test. 

(La  veu  vé  de  /'  esquerra  del  actor.) 
Vent.    Te  deixo  per  criatura. 
Veu       Y  jo,  per  home  de  seny. 

Miris  que  agafo  una  pedra? 

Deixi  anà. 

(Coloma  agaja  la  regadora,  y  rega  las  clave- 
Vent.  (Mes  val  que  ho  fem,  llinas.) 

(Deixa  and  la  cúa.) 

que  tinch  lo  terrat  de  vidre.)  V  estel  se 
Tan  gran,  y  fas  volà  estels?  yn  vd.) 

Veu       Si  no  es  pas  meu,  que  es  del  pare. 

Vent.    Hola!  Qué  rega  ?ls  clavells? 

(Adonantse  de  Coloma.) 

Coloma  Be  tinch  de  ferho. 

Vent.  Entretant 

vostè  rega,  cusiré; 

si  no  permet  que  1'  ajudi. 
Coloma  Se  li  aprecia. 
Vent.  No  ho  permet. 

Coloma  Després,  si  's  feyan  goteras... 

T  amo...        (Ventura  's  posa  d  cusi  7  boió.) 
Vent.  Res  me  crema  mes 

que  aixó  dels  amos  de  casa; 

per  ço  may  ho  he  volgut  sé. 
Coloma  Jo  tampoch. 
Vent.  Té  '1  mateix  gust. 

Conech  que  simpatisem. 

Es  clà;  aixó  de  propietari 

es  un  ofici  molt  lleig. 

Anà  à  un  estadant  y  à  un  altre, 

sols  per  cobralshi  'Is  llogués; 

posà  deu  mil  condicions 

per  llogàsaquest  pis  ó  aquell;  . 

quan  lo  gobern  va  de  menos, 

la  contribució,  de  mes; 

si  la  casa  té  canals, 

t' acana  1'  Ajuntament; 

y  si  las  canals  vols  treure, 

paga  pel  permís  que  treus. 
Coloma  No  vull  plantas  als  balcons, 

que  la  fatxada  *s  malmet; 

fora  aucells  de  las  finestras 

que  s'  embruta  '1  cel-obert... 
Vent.    Li  dich  que  '1  sé  amo  de  casa, 

es  un  ofici  dolent. 
Coloma  Y  miris;  totas  las  casas 

que  desde  '1  terrat  veyem, 

tenen  amo. 
Vent.  Es  que  hi  ha  gustos, 

que  mereixen...  no  sé  qué. 

Si  li  han  dit  que  cap  es  meva, 

1'  han  enganyada. 
Coloma  Igualment. 
Vent.    Y  després  diràn  que  "Is  joves 

del  sigle,  no  tenen  seny! 

Aquí  n'  hi  ha  dos,  que  ab  lo  vist, 
lo  tenen  del  mes  enter. 
Coloma  Ja  hi  ha  joves  que  son  amos 
de  casa. 

Vent.  Que  son  poquets! 

Ey,  tant  joves  com  nosaltres; 

jo  tinch  vinticinch  anys  fets, 

y  vostè  'n  tindrà... 
Coloma  Dinou. 

(Quatre  anys  menos,  quatre  més...) 
Vent.    Dinou?  (Se  para  de  cusi.) 

Coloma  Dinou.  Quants  me  'n  íeya? 

Vent.    De  aixó  sí  que  no  'n  sé  fé; 

y  sobre  tot  ab  las  donas 

confesso  que  no  hi  entench. 

A  la  que  n'  hi  faig  cinquanta, 

me  diu  que  'n  té  trenta  set. 

r.ltras  n'  hi  ha  que  fa  deu  anys 

que  no  n'  han  posat  ni  un  mes; 

segons  altras,  quasi  son 

mes  joves  que  no  "Is  fills  seus. 
Coloma  Lo  treures  anys,  sí  que  es  tonto! 
Vent.     Oh,  si  dientho  un  se  'ls  tragués, 

pel  descuit  de  di  mentidas 

no  veuriam  gayres  vells, 

mes  com  los  anys  no  se  'n  van, 

lo  qui  ho  diu  fa  com  aquell 

que  's  conta  de  Mataró, 

que  tenint  gana  en  estrem, 

deya  que  habia  dinat 

pel  gust  de  enganyà  la  gent. 

Déixam  cusi  que  s  fa  íosch,   (Se  posa  d  cusi.) 

y  parlant  nos  passa  '1  temps. 

(Coloma,  continua  regant  y  arreglant  las  ela- 

vellinas. 

CANT 

Coloma  Quan  la  sastresa 

cus  un  paltó, 
ó  una  levita, 
ó  uns  pantalons... 
si  es  per  un  jove 
lo  que  ella  fa, 
en  aquell,  pensa, 
que  ho  portarà. 

Ventura  Quan  un  retrato 

un  té  de  fé, 

siga  de  busto, 
de  cos  enter... 
si  es  per  un  jove 
de  bon  semblant, 
en  aquell,  pensa, 
que  ella  '1  darà. 


Coloma  Jove  retratista, 

sí  que  estàs  ben  fresch, 
noyas  mil  retratas, 
y  per  tú  no  'n  tens. 

Ventura  Noya  que  ets  sastresa, 

ja  't  dich  que  estàs  bé 
cusas  calsas  de  homes 
y  per  tú  no  'n  tens. 

Coloma  Ay  quins  papés 

devant  las  noyas 
que  tens  de  fé! 

Ventura  Ay  quins  papés 

devant  las  calsas 
que  tens  de  fé! 

Coloma  (No  sab  compendre 

lo  meu  fatich!) 

Ventura  (No  vol  entendre 

lo  que  li  dich!) 


Coloma 
Ventura 


Tots  dos 

Jove  retratista 
si  que  estàs,  etc. 
Noya  que  'ts  sastresa, 
ja  't  dich,  etc. 


RECITAT 

Coloma  Donchs  cregui  que  essent  sastresa 

se  sab  molt. 
Vent.  Sí?  Tot  pot  sé. 

Coloma  Desseguit  li  esplicaré, 

si  vostè  vol. 
Vent.  Ab  llestesa. 

Coloma  Creu  tothom  que  un  té  '1  pit  bó, 

à  ningú  dupte  li  cap, 

y  sols  la  sastresa  sab 

que  alló  es  bulto  de  cotó. 

A  molts  un  defecte  amarga 

que  ningú  hi  ha  fet  cabal, 

y  la  que  cús  lo  cuxal, 

sab  que  una  cama  es  mes  llarga. 

Altres,  tenen  una  falta 

que  tan  sols  una  ho  calcula, 

perquè  'm  guata  's  dissimula 

si  T  una  espatlla  es  mes  alta. 

En  fí;  no  ho  prengui  per  bromas, 

sino  per  molt  grans  certesas, 

que  no  hi  ha  com  las  sastresas 

per  sabé  defectes  de  homes. 

Sab  ella  '1  que  es  presumit, 

aquell  que  es  tort,  lo  que  es  dret, 

quin  té  '1  pit  ample  ó  estret, 

quin  es  gras  ó  es  desnarit. 

Com  que  si  alguna  promesa 

té  del  promès  cap  reparo, 

no  té  més  que  preguntarho 

desseguida  à  la  sastresa; 

que  ella  li  dirà,  cabals, 

sense  faltarhi  una  ratlla, 

del  bras,  la  cama  ó  V  espatlla, 

los  defectes  personals. 

Y,  no  està  per  alabansa, 

ja  'l  pot  pendre  tot  seguit 

si  la  sastresa  li  ha  dit: 

prénguil  ab  tota  confiansa. 
Vent.     Qui  habia  de  suposà 

quan  las  sastresas  servian!     (Acaba  de  cusi.) 

Jo  sols  creya  que  sabian, 

pero  molt,  de  retallà; 

y  segons  vostè  s'  esplica, 

sàben  més  que  'Is  advocats.  (Se  posa  la 
Coloma  De  certs  punts  determinats.  brusa.) 
Vent.    (No  té  pas  mala  palica.) 

Vatualistu!  (Al  cordarse  la  brusa.) 

Coloma  Qué  té? 

Vent.  Res; 

escoltant  V  esplicació, 

sense  pensà  en  lo  botó, 

me  F  he  cusit  del  revés.  (Coloma  riu.) 

Pero  estiga  comsevulla. 

me  '1  cordaré  tal  com  sigui. 

Se  'n  riu? 

Coloma  Qué  vol  que  li  digui. 

Vent.  Gracias  pel  fil  y  V  agulla. 
Coloma  No  ha  volgut  que  li  cusis, 

y  ja  ho  veu. 
Vent.  Es  del  revés; 

pero  en  quant  à  lo  demés, 

no  està  ben  cusit  aixís? 

Ja  li  baixaré  à  ensenyà.       (Anant  d  saltar.) 
Coloma  Nó;  de  cap  de  las  maneras. 
Vent.    Quina  pó  té  à  las  goteras! 

(Li  dona  ï  agulla.) 
Ay!  (Al  tocarli  la  md.) 

Coloma      S'  ha  tornat  à  punxà? 
Qué  es  aixó! 

(Cau  un  barret  entre  'Is  dos  y  Coloma  se 
assusta.) 

Vent.    (Mirant  d  la  dreta.)    (De  aquell  mussol!) 

Lo  barret  del  colomista. 
Coloma  Un  barret  vell.  (Lo  cull  y 'l  dona  d 

Veu  de  home  Retratista;  Ventura.) 

es  lo  barret  de  alsà  '1  vol. 

Fassi  '1  favor  de  tiràrmel 

sense  volé,  se  'n  ha  anat. 
Vent.    U  hagués  tingut  ben  lligat. 
Veu       Vaja:  qué  no  vol  tornàrmel? 
Vent.    Si  aixís  com  es  un  barret, 

hagués  estat  un  mahó.  (Tirantlo  d  la  dreta.) 
Veu       Si  '1  cel  cau,  ja  li  dich  jo, 

que  fora  pitjo  '1  bolet. 

Gracias. 

Vent.    (Cremat.)    Bé;  no  hi  ha  de  qué. 
(No  s'  allargui  mes  la  broma.) 
Ara  'm  recordo,  Coloma, 
que  tinch  un  compte  ab  vostè. 
Vostè  ha  fet  una  revista 
del  que  sab  una  sastresa; 
donchs  jo  li  diré  ab  franquesa 
lo  que  veu  un  retratista. 
Si  be  de  distinta  mena, 
es  ijn  estudi  bonich; 
veig  un  retrato,  y  li  dich 
quin  defecte  tè  una  nena. 
Per  explicarli  milió, 
P  àlbum  aniré  à  buscà, 
y  li  faré  veure  clà 
com  parlo  ab  molta  rahó. 

ESCENA  V 

COLOMA 

Coloma  Cusint  jo,  y  retratant  ell, 
cada  qual  pel  seu  costat, 
me  sembla,  à  dí  la  vritat, 
que  fariam  bon  parell. 

Se  diu  Ventura,  y  segura    (Se  posa  d  cusi.) 

la  tindria,  no  de  broma, 

si  ell  busqués  una  Coloma, 

com  jo  estich  buscant  ventura.  (Pausa.) 

Creya,  cert  çom  aixó  es  fil, 

(Ensenyant  lo  que  tè.) 
que  's  casaria  més  gent 
quan  estaria  vigent 
lo  matrimoni  civil; 
pero  son  tan  clars  los  casos, 
que  casi  crech  que  després 
que  hi  ha  un  matrimoni  més, 
aquestos  van  més  escasos. 
A  mi,  qu'  era  partidària, 
del  nou  modo  de  casà, 
qué  m'  ha  vingut  à  donà 
lo  sé  revolucionaria? 
Si  estava  identificada 
ab  lo  cambi  que  volia, 
me  sembla  que  mereixia 
habé  quedat  empleada! 
Pero,  cà!  De  cap  manera 
he  pogut  pescà  turró; 
avuy,  tan  soltera  só, 
com  avans  era  soltera. 


ESCENA  VI 

Dita,  VENTURA 

Vent.    Ja  torno  à  sè  aquí.  Ara  sí 

(Sortint  ab  un  àlbum.) 

que  hauré  de  saltà. 
Coloma  Per  qué? 

Vent.     Dona;  com  li  ensenyaré 

1'  àlbum? 
Coloma  (S'  alsa.)    M'  acostaré  aquí. 

(Senyalant  la  paret.) 
Vent.     Si  ab  un  petit  salt  que  fes 

estaria...  Faig  un  salt? 

(Coloma  s'  acosta  d  la  paret.) 
Coloma  Miris,  ja  'm  tè  aquí;  no  cal. 
Vent.    Acostis,  acostis  més. 

(Ella  's  va  acostant  més.) 

De  moltas  noyas  1'  aspecte,  (Mirdntsela.) 

veig  en  varias  ocasions 

que  es  com  las  decoracions, 

que  sols  de  lluny  fan  efecte; 

y  en  vostè,  haig  de  cotnfessà 

que  la  cosa  es  al  revés; 

que  quan  se  m'  acosta  més, 

es  més  V  efecte  que  'm  fa. 
Coloma  Be,  vaja;  qué  no  m?  ensenya 

lo  qué  m'  ha  dit? 
Vent.  Ja  ho  veurém, 

pero  no  'ns  precipitém, 

Coloma. 

Coloma  Vostè  s'  em  penya 

en  burlarse  de  una... 
Vent.  Cóm! 

Vol  que  'm  burli!...  Deu  me  'n  guart! 
Coloma  Donchs  obri  1'  àlbum,  que  es  tart 

y  aquí  'ns  pot  veure  tothom. 
Vent.     Donchs  endevant;  ja  que  ho  mana, 

comensém  à  passà  llista.      (Obra  ï  àlbum.) 

Observi  bé  la  revista. 

Som  à  la  primera  plana. 

Aquesta  noya  gentil,  (Ensenyantli.) 

eleganta,  que  va  ab  bata, 

sab  perquè  quan  se  retrata 

sempre  's  posa  de  perfil? 

No  sab  per  qué?  Perquè  es  xata. 
Aquesta,  que  porta  flós 

(Gira  Juli  y  ho  va  fent,  segons  li  indican  los 

y  'Is  cabells  à  la  romana,  versos.) 

quan  se  retrata,  demana 

los  retratos  de  mitj  cos... 

Y  sab  per  qué?  Perquè  es  nana. 
Aquesta  d'  aquí,  que  ostenta 

tota  1'  estampa,  may  muda 

de  posició  tan  violenta, 

sempre  's  retrata  de  j  renta..;. 
No  sab  per  qué?  Es  geperuda. 

A  aquesta  altra  senyoreta, 
si  que  no  li  sè  cap  falta; 
pero  una  sobra  la  inquieta; 
jamay  se  retrata  dreta... 
Sab  per  qué?  Perquè  es  massa  alta. 

Aquesta,  que  dú  '1  vestit 
fins  à  la  catifa  clós 
que  sembla  que  hi  està  cusit. 
ó  que  està  ab  la  terra  unit... 
No  sab  per  qué?  Tè  '1  peu  gros. 

Aquesta,  de  ulls  aclucada, 
que  ni  poch  ni  molt  ensenya 
P  expressió  de  sa  mirada, 
sempre  està  aixís  retratada... 
Y  sab  per  qué?  Perquè  es  guenya. 

Aquesta,  que  dú  un  barret 
que  tot  lo  capsal  li  salva 
y  porta  llassos  y  ret, 
va  ab  lo  cap  tan  tapadet... 
Sab  per  qué?  Perquè  esmoltcalva. 

Y  aixís,  jo  li  explicaré 

si  una  es  viva,  si  una  es  sossa, 
si  una  es  negra,  si  una  es  rossa, 
si  tè  cabells,  si  no  'n  tè, 
si  està  magre,  ó  si  està  grossa. 

Y  tinga  per  rahons  bonàs,  {Tanca 
com  ha  vist  per  la  revista,  /'  àlbum.) 
las  que  dono  de  minyonas, 

que  per  defectes  de  donas, 

no  hi  ha  com  lo  retratista. 
Coloma  Donchs  per  las  noyas  vostè, 

aixís  com  pels  homes  jo, 

podriam  posà  una  agencia 

de  donà  informes. 
Vent.  Y  bons, 

y  publicà  aquest  anunci: 

«Qualsevol  noya  ó  minyó, 

que  del  promès  ó  promesa 

vulga  pendre  explicacions 

dels  seus  vicis  ó  defectes, 

que  vingui,  que  en  un  segon 

se  li  dirà  tot  quan  vulgui 

sense  faltarhi  ni  un  mot. 

Cada  consulta,  vuit  rals.» 
Coloma  Vuit  rals? 

Vent.  Li  sembla  que  es  poch? 

Donchs  preu  de  una  entrada  als  toros; 

mitj  duro;  compte  rodó. 

Encara  pot  afagirshi, 

per  fé  ab  F  anunci  soroll: 

«Un  jove,  informa  de  noyas, 

y  una  noya  de  minyons.» 

Y  com  que  en  tots  los  cartells 
s'  ha  de  procurà  fé  tro, 
comensarà  ab  lletras  grossas: 
«Ojo,  ojo,  casadors!» 

Coloma  No  'm  sembla  pas  mal  pensat. 
Vent.    Ca!  Es  lo  pensament  del  mon! 

En  tot  lo  que  faig,  ningú 

podrà  dí,  que  'm  deixi  jo 

passà  la  mà  per  la  cara. 
Coloma  No? 

Vent.  Per  ço  m'  afaito  sol. 

Coloma  Sols  hi  ha  una  dificultat 

en  posà  Y  agencia. 
Vent.  Cóm? 
Coloma  Posém  P  agencia  pels  altres, 

pero  per  nosaltres  dos... 
Vent.    Nosaltres  ray,  per  informes 

cada  qual  per  ell  ja  es  prou, 

y  després  que  '1  sabaté 

es  qui  va  calsat  pitjo. 
Coloma  Y  si  jo  li  demanava 

informes  de  mi?  Quins  son 

los  defectes  que  jo  tinch? 
Vent.     (Ara  m'  ha  atrapat  al  vol.) 

No  totas  tenen  defectes... 

Y  si  li  pregunto  jo 
quinas  son  las  faltas  mevas? 

Coloma  Oh,  no  tenen  faltas  tots! 
Vent.     Aixís,  si  no  tinch  cap  falta... 
Coloma  Y  si  jo  no  'n  tinch  tampoch... 

Vull  dí  que  una  societat 

per  confiansa  de  tothom, 

es  milió  que  estigui  unida. 
Vent.    (Ja  't  veig  vení.)  Sí;  es  milió. 

(Se  miran  un  y  altre.) 

Vol  dí  que  hauriam  de  unirnos. 
Coloma  Si  tan  m'  ho  prega!... 
Vent.  (Ja  es  molt. 

De  teuladas  en  amunt, 

també  hi  hem  de  caure  tots...) 

Be:  vostè  s'  hi  ha  ben  pensat? 
Coloma  Ay,  si  senyó,  si  senyó! 
Vent.     Donchs  posarém  als  anuncis: 

«En  proba  de  que  son  bons 

los  informes,  que  'ls  dos  socios 

son...  sense  espina  ni  os.» 

Y  ara  sí  que  no  'm  deté. 

(Anant  d  saltà  la  paret.) 
Coloma  Si  acàs,  salti  à  poch  à  poch. 
Vent.    Té  pó  encara  à  las  goteras?  (Salta.) 
Coloma  Per  Deu! 

Vent.  No  tingui  cap  pó; 

ara  ray  que  'm  tè  cusit. 
Coloma  No;  embastat. 
Vent.  Y  bè;  ja  es  prou. 

Coloma  (Graciasà  Deu,  que  per  últim 

m'  he  tret  aquella  corcó!) 
Vent.     Y  tot  s'  ha  arreglat  aquí, 

en  lo  terrat.  Ja  ha  estat  molt. 
Coloma  Si  quan  jo  ho  dich!  Lo  terrat, 

per  mí  es  lo  siti  milió. 
Vent.     Donchs  aquí  una  americana. 
Coloma  Qué  vol  cantaria? 
Vent.  Tots  dos. 

Hem  de  celebrà  la  festa, 

com  se  sol  dí  comme  il  faut. 


CANT 


Ventura 


Quan  se  proposa 
casà  al  moment, 
sent  una  cosa 
tan  de  repent, 
se  posa  alerta 
la  juventut; 
fins  qui  ho  encerta 
ja  hi  ha  caigut. 


Tots  dos  Mes  ay,  mes  ay! 

Ay,  aixó  ray! 
En  cayent  desde  aquest  punt, 

no  's  fa  cap  blau; 
de  teuladas  en  amunt, 

tothom  hi  cau. 


Coloma 


Una  mirada 
de  fit  à  fit, 
de  qui  'ns  agrada 
ía  bon  profit; 


si  'ns  enrahona, 
ja  està  perdut; 
dins  poca  estona 
hi  haurà  caigut. 


Mes  ay,  mes  ay! 
Ay,  aixó  ray! 
En  cayent  desde  aquest  punt, 

no  's  fa  cap  blau; 
de  teuladas  en  amunt, 

tothom  hi  cau. 


Cau  lo  teló 


Obras  escénicas  del  mateix  autor 


Un  pom  de  violas,  comèdia  en  3  actes. 

Lo  tret  per  la  culata,  comèdia  en  3  actes. 

Claris,  drama  en  3  actes. 

Montserrat,  comèdia  en  3  actes. 

Lo  castell y  la  masia,  drama  en  3  actes. 

Lo  Cantador,  parodia  en  2  actes.  (1) 

Una  noya  es  per  un  rey,  pessa-cómica  en  1  acte. 

La  vida  al  encant,  pessa-cómica  en  1  acte. 

La  comèdia  de  Falset,  pessa-cómica  en  1  acte. 

V  ocasió  fa  7  lladre,  pessa-cómica  en  1  acte. 

i  Divendres!  pessa-cómica  en  1  acte. 

Un  fi  de  festa,  pessa-cómica  en  1  acte. 

Qui  mes  mira...  pessa-cómica  en  1  acte. 

Lo  quarto  dels  mals  endressos,  pessa-cómica  en  1  acie. 

La  Casamentera,  pessa-cómica  en  1  acte. 

Lo  pot  de  la  confitura,  sarsuela  en  1  acte. 

La  marmota,  parodia  en  1  acte. 

Roda  7  mon  y  torna  al  born,  excursió  en  2  actes. 

Matrimonis  à  Montserrat,  excursió  en  2  actes. 


(1)   En  colaboració  ab  D.  Frederich  Soler. 


